# 

# **ΕΛΛΗΝΙΚΗ ΔΗΜΟΚΡΑΤΙΑ ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

## ΑΡΙΘΜ.ΠΡΩΤ: 3533

**Λιβαδειά 26/2/2024**

**ΑΠΟΣΠΑΣΜΑ**

Από το πρακτικό της αριθμ.2024-7ης ΤΑΚΤΙΚΗΣ Συνεδρίασης –

του Δημοτικού Συμβουλίου Λεβαδέων

**Αριθμός απόφασης 53**

**ΘΕΜΑ :** **Έγκριση παράτασης του έργου «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ-ΠΡΟΠΟΝΗΤΙΚΟ ΚΕΝΤΡΟ(ΓΥΜΝΑΣΤΗΡΙΟ)»**

Στη Λιβαδειά σήμερα την 21η Φεβρουαρίου 2024, ημέρα Τετάρτη και ώρα 18:00 μ.μ , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 3004/16-2-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 21 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ ) | 1 | ΓΚΩΝΙΑΣ ΚΩΝΣΤΑΝΤΙΝΟΣ |
|  | ΙΩΑΝΝΙΔΗΣ ΒΑΣΙΛΕΙΟΣ | 2 | ΚΑΤΗΣ ΧΑΡΑΛΑΜΠΟΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ | 3 | ΤΑΓΚΑΛΕΓΚΑΣ ΙΩΑΝΝΗΣ |
|  | ΚΑΦΡΙΤΣΑΣ ΔΗΜΗΤΡΙΟΣ | 4 | ΔΗΜΟΥ ΙΩΑΝΝΗΣ |
|  | ΛΙΑΝΟΣ ΓΕΩΡΓΙΟΣ |  |  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ |  | Οι οποίοι δεν παραβρέθηκαν |
|  | ΠΛΙΑΚΟΣΤΑΜΟΣ ΚΩΝ/ΝΟΣ (απών 4ο -23 Πίνακα ΘΗΔ) |  | αν και κλήθηκαν νόμιμα |
|  | ΠΟΛΥΤΑΡΧΟΥ ΛΟΥΚΑΣ |  |  |
|  | ΤΖΑΘΑΣ ΓΕΩΡΓΙΟΣ (απών 7- 23ο Πίνακα ΘΗΔ) |  |  |
|  | ΤΖΟΥΒΑΡΑΣ ΝΙΚΟΛΑΟΣ |  |  |
|  | ΤΟΛΙΑΣ ΔΗΜΗΤΡΙΟΣ |  |  |
|  | ΤΟΥΜΑΡΑΣ ΒΑΣΙΛΕΙΟΣ |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ) |  |  |
|  | ΚΑΛΟΓΡΗΑΣ ΑΘΑΝΑΣΙΟΣ (απών 7- 23ο Πίνακα ΘΗΔ) |  |  |
|  | ΜΗΤΑΣ ΑΛΕΞΑΝΔΡΟΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ (απών 7- 23ο Πίνακα ΘΗΔ) |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ (απούσα 5,6,8,9ο Πίνακα ΘΗΔ) |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ |  |  |

Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

Η Πρόεδρος του Δημοτικού Συμβουλίου εισηγούμενη το 18*Ο* θέμα της ημερήσιας διάταξης της υπ΄αριθμ. 3004/16-2-2024   Πρόσκλησης (18ο Θέμα στον Πίνακα Θεμάτων της Ημερήσιας διάταξης) η Πρόεδρος έθεσε υπόψη των μελών του Δημοτικού Συμβουλίου , την υπ αριθμ.1397/22-1-2024 εισήγηση της Δ/νσης Τεχνικών Υπηρεσιών του Δήμου σύμφωνα με την οποία:

**Α. ΙΣΤΟΡΙΚΟ ΤΟΥ ΕΡΓΟΥ**

1. *Το εν λόγω έργο χρηματοδοτείται από πιστώσεις του Προγράμματος Δημοσίων Επενδύσεων της ΣΑΕΠ 766 με ΚΑ 2017ΕΠ76600018 του ΠΔΕ της Περιφέρειας Στερεάς Ελλάδας.*
2. *Η αρ. 67/18 Τεχνική Μελέτη δημοπράτησης του εν λόγω έργου προϋπολογισμού 2.427.243,51€ (με Φ.Π.Α 24%) συντάχθηκε από την Τεχνική Υπηρεσία του Δήμου Λεβαδέων.*
3. *Με την αρ.221/2019 απόφαση Οικον επιτροπής του Δήμου Λεβαδέων περί έγκρισης διενέργειας ηλεκτρονικού διαγωνισμού και κατάρτιση των όρων διακήρυξης δημοπρατήθηκε το έργο.*
4. *Την με αριθμό 41/2020 απόφαση της Οικονομικής Επιτροπής του Δήμου με την οποία εγκρίθηκε το πρακτικό 1 της ηλεκτρονικής δημοπρασίας με αα ΕΣΗΔΗΣ 86930 του έργου.*
5. *Με την αρ. 133/2020 απόφαση της Οικονομικής Επιτροπής του Δήμου Λεβαδέων , εγκρίθηκε το Πρακτικό ΙΙ του έργου σύμφωνα με το οποίο έγινε εκ νέου ανακήρυξη προσωρινού αναδόχου στην εταιρεία VASARTIS S.A.*
6. *Με την αρ. 288/2020 (ΑΔΑ Ω1ΒΥΩΛΗ-Λ2Μ) απόφαση της Οικονομικής Επιτροπής του Δήμου Λεβαδέων , έγινε κατακύρωση στην εταιρεία VASARTIS S.A του έργου και ελέγχθηκε ως προς τη νομιμότητα με το υπ’ αριθμ. 220620/23-11-20 έγγραφο της Αποκεντρωμένης Διοίκησης Θεσσαλίας Στερεάς Ελλάδας.*
7. *Στις 19/02/21 υπογράφηκε η σύμβαση για την κατασκευή του έργου “ ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ) ” για ποσό 1.308.147,44 € με ΦΠΑ , μεταξύ του Δημάρχου Λεβαδέων και της αναδόχου εταιρείας ποσό το οποίο αναλύεται*

|  |  |
| --- | --- |
| *Δαπάνη εργασιών* | *771.351,76* |
| *ΓΕ & ΟΕ* | *138.843,32* |
| *Μερικό σύνολο* | *910.195,08* |
| *Απρόβλεπτα* | *136.529,26* |
| *Απολογιστικές Εργασίες* | *3.000,00* |
| *Αναθεώρηση* | *5.233,27* |
| *Δαπάνη ΦΠΑ* | *263.189,83* |
| ***Γενικό σύνολο*** | ***1.308.147,44*** |

1. *Η προθεσμία κατασκευής του έργου, σύμφωνα την Ε.Σ.Υ. και την υπογραφείσα σύμβαση, είναι 10 μήνες από την ημερομηνία υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου.*
2. *Με την υπ΄αριθμ. 80/2022 απόφαση Ο.Ε. έγινε έγκριση του 1ου ΑΠΕ και 1ου ΠΤΚΝΜΕ του έργου.*
3. *Με την υπ’ αριθμ. 382/2022 απόφαση Ο.Ε. δόθηκε παράταση έως 30-6-2023.*
4. *Με την υπ’ αριθμ. 131/2023 απόφαση Δ.Σ. δόθηκε παράταση έως 01-12-2023*

**Β.ΣΥΝΤΟΜΗ ΠΕΡΙΓΡΑΦΗ ΕΡΓΟΥ**

Αντικείμενο του έργου είναι η κατασκευή Προπονητικού Κέντρου (Γυμναστήριο) σε οικόπεδο ιδιοκτησίας Δήμου Λεβαδέων επιφανείας 16.956,59μ2 στη θέση Ισώματα του Δήμου Λεβαδέων εκτός σχεδίου πόλης. Πρόκειται για διώροφο κτήριο συνολικής επιφάνειας 886,67μ2 με κλειστό χώρο απόληξης κλιμακοστασίου και ηλεκτρομηχανολογικών εγκαταστάσεων στο δώμα.

Το ισόγειο περιλαμβάνει αίθουσα εκγύμνασης (με ύψος δύο ορόφων), χώρο υποδοχής, γραφεία, αποδυτήρια, χώρους υγιεινής, WC για ΑμεΑ και αναψυκτήριο με ανοιχτό ημιυπαίθριο χώρο.

Ο όροφος περιλαμβάνει αίθουσα εκγύμνασης, γραφεία, αποδυτήρια και αναψυκτήριο με ανοιχτό εξώστη. Υπάρχει εσωτερικός πυρήνας κατακόρυφης επικοινωνίας και εξωτερικό κλιμακοστάσιο.

Το κτήριο αποτελείται από φέροντα οργανισμό με μεταλλικές δοκούς και υποστυλώματα. Θα διαθέτει εγκατάσταση πυρασφάλειας, εγκαταστάσεις ύδρευσης –αποχέτευσης, ισχυρών και ασθενών ρευμάτων, θέρμανσης κλιματισμού και εξαερισμού.

**Γ. ΛΟΓΟΙ ΠΟΥ ΕΠΙΒΑΛΟΥΝ ΤΗΝ ΠΑΡΑΤΑΣΗ**.

Με το υπ΄αριθμ. 21293/01-11-2023 αίτημα της αναδόχου εταιρείας σύμφωνα με το οποίο αιτούνται την παράταση του χρόνου περαίωσης των εργασιών του έργου, κατά εκατόν ογδόντα τέσσερις (184) ημερολογιακές ημέρες, δηλαδή από 01/12/2023 με βάση το τελικό χρονοδιάγραμμα, στις 02/06/24 και συγκεκριμένα όπως παρακάτω τεκμηριώνεται:

Καθυστέρηση των εργασιών λόγω δυσμενών καιρικών συνθηκών

Με βάση τα συνημμένα στοιχεία της ΕΜΥ, προκύπτουν οι παρακάτω καθυστερήσεις λόγω δυσμενών καιρικών συνθηκών τις χρονικές περιόδους πέραν των παραπάνω αναφερόμενων:

Ημέρες καύσωνα:4+28+17=49 ημερολογιακές ημέρες

Ημέρες βροχοπτώσεων: 2+1+5+7 = 15 ημερολογιακές ημέρες

Συνολικός χρόνος καθυστέρησης λόγω δυσμενών καιρικών συνθηκών που καθιστούσαν αδύνατη οποιαδήποτε εργασία: **64 ημερολογιακές ημέρες**.

Αλλαγές Νομοθεσίας- Μελετών

Εξ’ αιτίας του ότι ο χρόνος που υλοποιήθηκε η μελέτη είναι προγενέστερος του ΠΔ 41/2018, βάση του οποίου τροποποιήθηκαν οι προδιαγραφές και οι απαιτήσεις για την πυρασφάλεια των κτιρίων προέκυψε η ανάγκη τροποποίησης των προδιαγραφόμενων στη μελέτη ηλεκτρικών καλωδίων, καθώς και άλλων υλικών.

Συνεπώς εκκρεμεί να εξετασθεί και να εγκριθεί ΑΠΕ με συμπληρωματική σύμβαση που κατά πιθανότητα θα προκύψει μετά την έγκριση των Υπηρεσιών. Για την τροποποίηση μελετών, εγκρίσεων, σύνταξης ΑΠΕ με ΣΣ η εκτιμώμενη καθυστέρηση είναι **120 ημερολογιακές μέρες**.

Η αιτούμενη παράταση για την αδυναμία εκτέλεσης εργασιών λόγω των ανωτέρω, αφορά διάστημα: **184 ημερολογιακών ημερών**

Κατά συνέπεια, και με βάση τα παραπάνω, η αιτούμενη με το παρόν παράταση χωρίς υπαιτιότητα του αναδόχου, είναι : 64+120=184 ημερολογιακές ημέρες.

Σύμφωνα με την παράγραφο 5 του άρθρου 65 [του Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-65-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CF%84%CE%BF%CF%85-%CE%B4%CE%B7%CE%BC%CE%BF%CF%84%CE%B9%CE%BA%CE%BF%CF%8D-%CF%83%CF%85%CE%BC/), όπως συμπληρώθηκε από την [παρ. 2 του άρθρου 1 του N. 4257/2014](https://dimosnet.gr/blog/laws/%CE%AC%CF%81%CE%B8%CF%81%CE%BF-1-6/), περί απαγόρευσης λήψης αποφάσεων από το Δημοτικό Συμβούλιο ένα **(1) μήνα πριν** από τη διενέργεια των εκλογών και **μέχρι** την εγκατάσταση των νέων δημοτικών αρχών και ενώ το αίτημα παράτασης ήταν εμπρόθεσμο εισάγεται το θέμα αυτό τον μήνα στο Συμβούλιο. Επομένως:

***Ε Ι Σ Η Γ Ο Υ Μ Ε Θ Α***

Την έγκριση παράτασης του έργου: **«***ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)***»** για 184 ημερολογιακές ημέρες με περαίωση στις 02/06/2024.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* Το υπ το υπ΄αριθμ.1397/22-1-2024 έγγραφο της Δ/νσης Τεχνικών Υπηρεσιών του Δήμου
* Το υπ΄αριθμ 21293/1-11-2023 αίτημα του αναδόχου
* Την υπ΄αριθμ. 67/2018 Μελέτη της ΤΥΔΛ
* Την υπ αρίθμ. 221/2019 απόφαση Οικονομικής Επιτροπής με την οποία εγκρίθηκε η διενέργεια ανοικτού ηλεκτρονικού διαγωνισμού και κατάρτισης όρων διακήρυξης .
* Την υπ΄αριθμ 288/2020 (ΑΔΑ Ω1ΒΥΩΛΗ-Λ2Μ) απόφαση της Οικονομικής Επιτροπής του Δήμου Λεβαδέων , έγινε κατακύρωση στην εταιρεία VASARTIS S.A του έργου και ελέγχθηκε ως προς τη νομιμότητα με το υπ’ αριθμ. 220620/23-11-20 έγγραφο της Αποκεντρωμένης Διοίκησης Θεσσαλίας Στερεάς Ελλάδας.
* Την από 19/2/2021 υπογραφείσα σύμβαση συνολικού ποσού 1.308.147,44€ πλέον ΦΠΑ 24%
* Την υπ’ αριθμ. 382/2022 απόφαση Ο.Ε. με την οποία δόθηκε παράταση έως 30-6-2023.
* Την υπ’ αριθμ. 131/2023 απόφαση Δ.Σ.με την οποία δόθηκε παράταση έως 01-12-2023
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** την **3η** παράταση προθεσμίας του συμβατικού χρόνου εκτέλεσης του έργου με τίτλο «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)», για (184) ημέρες ήτοι έως και **2-6-2024 ,**  για τους λόγους που αναφέρονται στο εισηγητικό μέρος της παρούσης

**Η απόφαση πήρε τον αριθμό 53**

**Η Πρόεδρος του Δ.Σ.**

**ΧΕΒΑ ΑΘΑΝΑΣΙΑ ( ΝΑΝΣΥ)**

**ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ |  | ΠΙΣΤΟ ΑΠΟΣΠΑΣΜΑ |
|  | ΙΩΑΝΝΙΔΗΣ ΒΑΣΙΛΕΙΟΣ |  | Λιβαδειά αυθημερόν |
|  | ΚΑΛΛΙΑΝΤΑΣΗΣ ΧΡΗΣΤΟΣ |  | Ο Δήμαρχος Λεβαδέων |
|  | ΚΑΦΡΙΤΣΑΣ ΔΗΜΗΤΡΙΟΣ |  |  |
|  | ΛΙΑΝΟΣ ΓΕΩΡΓΙΟΣ |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ |  |  |
|  | ΠΛΙΑΚΟΣΤΑΜΟΣ ΚΩΝ/ΝΟΣ |  |  |
|  | ΠΟΛΥΤΑΡΧΟΥ ΛΟΥΚΑΣ |  |  |
|  | ΤΖΟΥΒΑΡΑΣ ΝΙΚΟΛΑΟΣ |  |  |
|  | ΤΟΛΙΑΣ ΔΗΜΗΤΡΙΟΣ |  |  |
|  | ΤΟΥΜΑΡΑΣ ΒΑΣΙΛΕΙΟΣ |  |  |
|  | ΜΗΤΑΣ ΑΛΕΞΑΝΔΡΟΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ |  |  |